laion/Wikipedia-Exotic huggingface dataset:
মহামায়া ধাম

মহামায়া ধাম অথবা বোগড়িবাড়ির মহামায়া মন্দির, ধুবড়ী শহর থেকে প্রায় ৩০ কিমি পূর্বদিকে এবং বিলাসীপাড়া শহর থেকে প্রায় ১০ কিমি পশ্চিমদিকে অবস্থিত একটি মন্দির, হিন্দু তীর্থযাত্রীদের জন্য নিম্ন আসাম অবস্থিত এই মন্দিরটিকে ৫১টি শক্তিপীঠ এর অন্যতম হিসেবে অভিহিত করা হয়। আকর্ষণীয়তার দিক থেকে এই মন্দিরটি গুয়াহাটিতে অবস্থিত কামাখ্যা মন্দির এর পর পর্যটক ও তীর্থযাত্রীদের কাছে দ্বিতীয় আকর্ষণীয় মন্দির। বিশ্বাস করা হয় যে পর্বতজোয়ার জাতির লোকেরা (যেমন, কাছাড়ী, কোচ, নাথ) ঐতিহ্যগতভাবে এই মহামায়া দেবীর পূজা করতেন। এছাড়া পর্বতজোয়ারের জমিদারদের প্রধান উপাস্য ছিল এই দেবী। পরবর্তীতে এই দেবী সার্বজনীন স্বীকৃতি অর্জন করে এবং বর্তমানে নিম্ন আসামের প্রায় সকল হিন্দুই এই দেবীর পূজা করে থাকে। এই মন্দিরে পশু উৎসর্গ করার ঐতিহ্য ৪০০ বছরের পুরনো এবং এই বলি বিশেষত দুর্গা পূজার সময় দেওয়া হয়। উৎসর্গের জন্য সাধারণত মোষ, বকরি, কবুতর ও হাঁসের মতো পশু-পাখি জবাই করা হয়। বড় মাপের নতুন কোনও নির্মাণ কাজ মূলত নতুন সেতু নির্মাণের পূর্বে এখানে পশুবলি দেওয়া হয় বলে সবসময় গুজব শুনতে পাওয়া যায়। বর্তমানে পশুপ্রেমীরা এই ভয়ানক প্রথার বিরুদ্ধে সোচ্চার হয়েছে। মহামায়া দেবীর সাথে আরও একটি স্থান যুক্ত সেটি মহামায়া স্নানঘাট মন্দির নামে পরিচিত এবং এটি মূল মহামায়া মন্দির থেকে মাত্র কয়েক কিলোমিটার দূরে অবস্থিত । স্থানীয় মানুষদের বিশ্বাস অনুযায়ী, প্রাচীনকালে এই স্থানেই দেবী মহামায়া স্নান করতেন; তখন থেকেই এ মন্দিরের পুরোহিতরা একটি শক্তিযজ্ঞ' আয়োজন করেন। "Priceless heritage gets funds to survive"। The Telegraph। Kolkata। ১৩ অক্টোবর ২০০৭।  Sharma, B. K. (২৪ জানুয়ারি ২০০৭)। "Blueprint to develop tourist hotspots"। The Telegraph। Kolkata।  "Fried Eye Killing the festive spirit, Oct 2011"। ২০ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৯।  ধুবড়ী জেলার দাপ্তরিক তথ্যক্ষেত্র
সরোজ খান

নির্মলা নাগপাল সুপরিচিত সরোজ খান নামে, (২২ নভেম্বর ১৯৪৮ - ৩ জুলাই ২০২০), বলিউডের নৃত্য পরিচালকদের মধ্যে অন্যতম। তিনি মহারাষ্ট্র রাজ্যের রাজধানী বোম্বে শহরে জন্মগ্রহণ করেছিলেন। চল্লিশ বছরের কর্মজীবনে তিনি ২০০০ এরও বেশি গানের নৃত্য পরিচালনা করেছিলেন। ছোট নির্মলা তার পিতা মাতার সাথে ভারতবর্ষের বিভক্ত পর, ভারতে চলে আসে। মাত্র তিন বছর বয়সে শিশু শিল্পী হিসাবে তার কর্মজীবন শুরু করেন, 'নজরানা' চলচ্চিত্রে শিশু শিল্পী শ্যামা হিসাবে, এবং ১৯৫০ সালের দশকের শেষদিকে তিনি ব্যাকগ্রাউন্ড নর্তকী হিসাবে সুযোগ পান। চলচ্চিত্র কোরিগ্রাফার বি. সোহানলালের অধীনে কাজ করার সময় তিনি নাচ শিখেছিলেন। পরে, তিনি একজন সহকারী কোরিওগ্রাফার হিসেবে কাজ শুরু করেন এবং পরবর্তীকালে, ১৯৭৪ সালে, তিনি নিজে কোরিওগ্রাফার হিসাবে "গীতা মেরা নাম" চলচ্চিত্রে দিয়ে আত্মপ্রকাশ করেন। তবে, তাকে, কয়েকটি বছর অপেক্ষা করতে হয়েছিল পরিচিতি পেতে, অবশেষে ১৯৮৭ সালে, তিনি সফলতার প্রথম মুখ দেখেন, যখন তিনি শ্রীদেবীর সঙ্গে তার কাজের শুরু করেন, "মিঃ ইন্ডিয়া" চলচ্চিত্রে, "হাওয়া হাওয়াই" প্রশংসিত পায়, পরে, নাগিনা (১৯৮৬) এবং চাঁদনি (১৯৮৯), এবং পরবর্তীকালে, মাধুরী দীক্ষিতের সাথে, তেজাব (১৯৮৮) তে "এক দো তিন", থানেদার (১৯৯০) তে "তাম্মা তামমা লোগে" এবং "ধাক ধাক কর্নে লাগা", বেটা (১৯৯২) খুবই প্রশংশিত হয়। ফল ধীরে ধীরে তিনি সবচেয়ে সফল বলিউড কোরিগ্রাফার হয়ে ওঠেন। ২০১৪ সালে, "গুলাব গ্যাং" চলচ্চিত্রে এবং ২০১৮ সালে "কলঙ্ক" চলচ্চিত্রে, সরোজ আবার মাধুরী দীক্ষিতের সাথে কাজ করেন। ২০০৫ সালে, সরোজ, "নাচ বালিয়ে", একটি রিয়ালিটি নাচের শোতে দুই বিচারক কে সঙ্গে নিয়ে বিচারক হিসাবে উপস্থিত ছিলেন, যা স্টার ওয়ান চ্যানেলে প্রচারিত হয়েছিল। তিনি শো এর দ্বিতীয় বছরেও হাজির ছিলেন। তারপর তিনি কয়েক বছর ধরে কয়েকটি রিয়ালিটি শো করেন, যেমন, "উস্তাদো কা উস্তাদ" যেখানে তিনি বিচারক ছিলেন, যা সোনি এন্টারটেনমেন্ট টেলিভিশন (ভারত) -এ প্রচারিত হয়। ২০০৮ সালে, "নাচলে ভে উইথ সরোজ খান", যা এনডিটিভি ইমাজিনে প্রচারিত হয়েছিল, এটি একটি ড্যান্স ক্লাস শো। ডিসেম্বর ২০০৮ সালে, জাভেদ জাফরি, নাভেদ জাফরি ​​এবং রবি বেহলের সাথে একজন বিচারক হিসেবে তিনি সোনি চ্যানেলে "বুগি উগি" (টিভি সিরিজ) শোতে উপস্থিত হন। ২৭ ফেব্রুয়ারি ২০০৯ সালে, থেকে শুরু হওয়া "ঝালাক দিখলা যা" রিয়ালিটি শো,তৃতীয় পর্বেতে, বৈভিভি মার্চেন্ট এবং অভিনেত্রী জুহি চাওয়লা কে সঙ্গে নিয়ে বিচারক ছিলেন এবং যা সোনি এন্টারটেনমেন্ট টেলিভিশন (ভারত) -এ প্রচারিত হয়েছিল। ২০২০ সালের ৩ জুলাই হৃদরোগে আক্রান্ত হয়ে সরোজ খান শেষ নিঃশ্বাস ত্যাগ করেন৷ ১৭ জুন, ২০২০ থেকে তিনি বান্দ্রার গুরু নানক হাসপাতালে ভর্তি ছিলেন৷ তার করোনা পরীক্ষাও করা হয়, তবে ফলাফল নেগেটিভ আসে৷ "প্রয়াত বলিউডের 'মাস্টারজী' সরোজ খান"। এই সময়। সংগ্রহের তারিখ ২০২০-০৭-০৩।  Gulzar; Govind Nihalani; Saibal Chatterjee (২০০৩)। Encyclopaedia Of Hindi Cinema। Popular Prakashan। পৃষ্ঠা 573। আইএসবিএন 978-81-7991-066-5। সংগ্রহের তারিখ ১৩ জুন ২০১৩।  "'Tamma tamma loge' got okayed in the 48th take: Saroj Khan"। Times Of India। ২৩ মে ২০১৩। ২৩ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৩।  Shoma A. Chatterji (২৮ অক্টোবর ২০১২)। "Diva of Dance"। The Tribune। সংগ্রহের তারিখ ১৩ জুন ২০১৩।  "Madhuri is still superb: Saroj Khan"। The Times of India। ২২ মে ২০১৩। ১১ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৩।  "চলে গেলেন বলিউডের নৃত্য সম্রাজ্ঞী সরোজ খান… থেমে গেল হৃদয়ের ধক-ধক স্পন্দন!"। bangla.hindustantimes.com। ২০২০-০৭-০৩। সংগ্রহের তারিখ ২০২০-০৭-০৩।  ইন্টারনেট মুভি ডেটাবেজে সরোজ খান (ইংরেজি)
দারুস সালাম থানা

দার-উস-সালাম থানা (অন্য নাম: দারুস সালাম থানা) বাংলাদেশের রাজধানী ঢাকার একটি থানা। ২০০৮ সালের ২৩ আগস্ট মিরপুর থানার কিছু এলাকা নিয়ে দারুস সালাম থানা গঠিত হয়। বাংলাদেশ পুলিশের দারুস সালাম পুলিশ স্টেশন এই এলাকার আইনশৃঙ্খলা রক্ষার দায়িত্বে নিয়োজিত আছে। ২০০৮ সালের ২৩ সেপ্টেম্বর দারুস সালাম পুলিশ স্টেশন প্রতিষ্ঠিত হয়। মুক্তিযুদ্ধ চলাকালে এই এলাকায় পাকিস্তানি হানাদার বাহিনী বুদ্ধিজীবীদের হত্যা করে। মুক্তিযুদ্ধের পর শহীদ বুদ্ধিজীবীদের স্মরণে এখানে একটি স্মৃতিসৌধ নির্মিত হয়। দারুস সালাম থানার অধীনে বেশ কয়েকটি শিক্ষা প্রতিষ্ঠান রয়েছে। এর মধ্যে উল্লেখযোগ্য হলো: সরকারী বাঙলা কলেজ বাংলাদেশ-জাপান টেনিং ইন্সটিটিউট এফ এম ইন্টারন্যাশনাল স্কুল অ্যান্ড কলেজ কল্যাণপুর বালিকা উচ্চ বিদ্যালয় ও কলেজ দারুস সালাম সরকারি প্রাথমিক বিদ্যালয় মণ্ডল, রাজীব। "দার-উস-সালাম থানা"। বাংলাপিডিয়া: বাংলাদেশ মুক্ত জ্ঞানকোষ। বাংলাদেশ এশিয়াটিক সোসাইটি। সংগ্রহের তারিখ ১৫ জানুয়ারি ২০১৯।  "Case lodged over attack on Dr Kamal's motorcade in Dhaka" (ইংরেজি ভাষায়)। ১৬ ডিসেম্বর ২০১৮। সংগ্রহের তারিখ ১৫ জানুয়ারি ২০১৯।  "HC summons IOs of 2 militancy cases" (ইংরেজি ভাষায়)। ২৩ মে ২০১৮। সংগ্রহের তারিখ ১৫ জানুয়ারি ২০১৯।  "2 new police stations start functioning in city today" (ইংরেজি ভাষায়)। ২৩ সেপ্টেম্বর ২০০৮। সংগ্রহের তারিখ ১৫ জানুয়ারি ২০১৯।  দার-উস-সালাম থানা - বাংলাপিডিয়া
আরকানসাস নদী

আরকানসাস নদী (ইংরেজি: Arkansas River) পশ্চিমাঞ্চলীয় মার্কিন যুক্তরাষ্ট্রের একটি নদী। এটি মিসিসিপি নদীর একটি প্রধান উপনদী। এর দৈর্ঘ প্রায় ১৪৬৯ মাইল (২৩৬৪ কিমি), এটি মার্কিন যুক্তরাষ্ট্রের ষষ্ঠ দীর্ঘতম নদী। নদীটি কলরাডো অঙ্গরাজ্যের মধ্যভাগে রকি পর্বতমালার সাওয়াচ পর্বতশ্রেণীতে সমুদ্র সমতল থেকে ৪২৭০ মিটার উঁচুতে উৎপত্তি লাভ করেছে। এরপর এটি মোটামুটি পূর্ব দিকে শিলাস্তর ও রয়াল জর্জ গিরিখাতের উপর দিয়ে খরস্রোতে প্রবাহিত হয়ে ক্যানসাস অঙ্গরাজ্যের সমভূমিতে এসে প্রশস্ত আকার ধারণ করেছে। ওকলাহোমা অঙ্গরাজ্যে প্রবেশ করার পর নদীটিতে সিমারোন ও ক্যানাডিয়ান উপনদীর পানি এসে মিলিত হয়েছে। ক্যানসাসে উত্তরমুখী একটি বাঁক ছাড়া নদীটি মূলত দক্ষিণ-পূর্ব দিকেই প্রবাহিত হয়ে আর্কানস' অঙ্গরাজ্যের আর্কানস' শহরের কাছে মিসিসিপি নদীর সাথে মিলিত হয়েছে। আরকানস' নদীর পানির উচ্চতা অত্যন্ত অসম প্রকৃতির। পানি সেচ, বন্যা নিয়ন্ত্রণ এবং জলবিদ্যুৎ উৎপাদনের লক্ষ্যে এর উপর অনেকগুলি বাঁধ নির্মাণ করা হয়েছে। এদের মধ্যে কলরাডোর দক্ষিণ-পূর্ব অংশে ১৯৪৮ সালে নির্মিত জন মার্টিন বাঁধটি অন্যতম। ১৯৭০-এর দশকে আর্কানস' নদী পরিবহন ব্যবস্থা নামের প্রকল্পটি সমাপ্ত হলে নদীটি টালসা, ওকলাহোমা পর্যন্ত নাব্য হয়। নদীটির নামের উচ্চারণ রাজ্যভেদে বিভিন্ন ধরনের হয়ে থাকে। সাধারণত নদীটির নাম কানসাসে /ɑːrˈkænzəs/ ar-KAN-zuhs উচ্চারিত হয়, কিন্তু কলোরাডো, ওকলাহোমা এবং আর্কানসাসে /ˈɑːrkənsɔː/ AR-kən-saw উচ্চারিত হয়। "Arkansas River"। Geographic Names Information System. U.S. Geological Survey। ১৯৮০-০৪-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The mouth has changed since plotting by USGS to Mississippi River Mile 580 from Mile 582 in the 1980 survey. The mouth has changed since plotting by USGS. "McClellan-Kerr Arkansas River Navigation System (MKARNS)"। History & Culture। The Encyclopedia of Arkansas। সংগ্রহের তারিখ সেপ্টেম্বর ২০, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) See watershed maps: 1 ওয়েব্যাক মেশিনে আর্কাইভকৃত অক্টোবর ২৭, ২০০৪ তারিখে "USGS Gage #07263500 Arkansas River at Little Rock, AR"। National Water Information System। U.S. Geological Survey। ১৯২৭–১৯৭০। সংগ্রহের তারিখ অক্টোবর ১৯, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) J.C. Kammerer (মে ১৯৯০)। "Largest Rivers in the United States"। United States Geological Survey। মার্চ ২১, ২০০৭ তারিখে মূল থেকে আর্কাইভ করা। সংগ্রহের তারিখ এপ্রিল ৫, ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Random House Dictionary "Two pronunciations for Arkansas River"। Tampa Bay Times (ইংরেজি ভাষায়)। সংগ্রহের তারিখ ২০২৩-০৮-১৩।  Yarborough, India। "Can you pronounce these 10 city names correctly? If so, there's a good chance you're from Kansas."। The Topeka Capital-Journal (ইংরেজি ভাষায়)। সংগ্রহের তারিখ ২০২৩-০৮-১৩।  উইকিমিডিয়া কমন্সে আরকানসাস নদী সংক্রান্ত মিডিয়া রয়েছে। উইকিসংকলনে আরকানসাস নদী সম্পর্কে কলিয়ারের নতুন বিশ্বকোষ ১৯২১-এ পাঠ্য রয়েছে। Colorado-Kansas Arkansas River Compact Friends of the Arkansas River
যোগেন্দ্রনাথ সেন

যোগেন্দ্রনাথ সেন (১৮৮৭ - ২২ মে ১৯১৬) ব্রিটিশ সেনাবাহিনীর একজন ভারতীয় সৈনিক, যিনি প্রথম বিশ্বযুদ্ধে যুদ্ধ করেছিলেন। তিনিই প্রথম ভারতীয় বাঙালি সৈনিক যিনি বিশ্বযুদ্ধে মারা যান। যোগেন্দ্রনাথ সেন তৎকালীন বাংলার একটি ফরাসি উপনিবেশ, হুগলি জেলার চন্দননগরে জন্মগ্রহণ করেন। তার মা বিধবা ছিলেন। তার দাদা ডাক্তার ছিলেন। যোগেন্দ্রনাথ সেন ১৯১০ খ্রিষ্টাব্দে ইংল্যান্ড ভ্রমণ করেন তিনি ইংল্যান্ডের লীডস বিশ্ববিদ্যালয়ে ভর্তি হন। সেখানে পড়াশোনাকালে তিনি হোয়াইটহল রোডের লিডস কর্পোরেশন ইলেকট্রিক লাইটিং স্টেশনে চাকরি নিয়েছিলেন। যোগেন্দ্রনাথ সেন ১৯১৩ খ্রিষ্টাব্দে বৈদ্যুতিক কারিগরীবিদ্যায় বিএসসি শেষ করেন। তিনি সাতটি ভাষা বলতে পারতেন। পড়াশোনা শেষ করার পর, যোগেন্দ্রনাথ সেন লীডসে ব্ল্যাকম্যান লেনের গ্রসভেনর প্লেসে থাকতেন। ১৯১৪ খ্রিষ্টাব্দের সেপ্টেম্বর মাসে তিনি ১৫তম ওয়েস্ট ইয়র্কশায়ার রেজিমেন্টের লীডস পলস ব্যাটালিয়ন নামে পরিচিত হন। তিনি ১৫ তম ওয়েস্ট ইয়র্কশায়ার রেজিমেন্টে একমাত্র অশ্বেতাঙ্গ ছিলেন। যদিও তিনি তার সহকর্মীদের চেয়ে অধিক শিক্ষিত এবং দক্ষ ছিলেন, তবুও অশ্বেতাঙ্গ হওয়ায় তিনি কোনও অফিসার পদে উন্নীত হতে পারেননি। সেনাবাহিনীতে সৈনিক হিসেবে তিনি সম্মানিত ব্যক্তি ছিলেন। তাকে সহকর্মীরা জন সেন বলে ডাকতেন। ১৯১৬ খ্রিষ্টাব্দের ২২ মে রাতে, যোগেন্দ্রনাথ সেন ব্যাপক বোমাবর্ষণে আঘাত হন। গুরুতর আঘাতের কারণে তিনি অবিলম্বে মারা যান। তাকে ফ্রান্সের সামরিক সমাধিস্থলে সমাধিস্থ করা হয়। "Jogendra Sen: An unlikely pal"। ITV News (ইংরেজি ভাষায়)। সংগ্রহের তারিখ ২০১৯-০৩-২৯।  Researchers, Leeds Pals Volunteer (২০১৮-১১-১৯)। The Leeds Pals: A Handbook for Researchers (ইংরেজি ভাষায়)। History Press। আইএসবিএন 9780750990172।  "Leeds remembers its forgotten Indian war hero - Times of India"। The Times of India। সংগ্রহের তারিখ ২০১৯-০৩-২৯।  IANS (২০১৫-০৩-০৮)। "Blood-stained glasses relate story of 'Jon Sen', first Bengali to be killed in WW1"। Business Standard India। সংগ্রহের তারিখ ২০১৯-০৩-২৯।  "WW I: The Bengali connect - Times of India"। The Times of India। সংগ্রহের তারিখ ২০১৯-০৩-২৯।  পিনাকী বিশ্বাস (২০২১)। রবীন্দ্রনাথ হত্যা ষড়যন্ত্র ও কতিপয় বিস্মৃত ইতিহাস। কলকাতা: লালমাটি। পৃষ্ঠা ১৩৫। আইএসবিএন 978-81-953129-3-1।
উর্মিয়া হ্রদ

ঊর্মিয়া হ্রদ (ইংরেজি: Lake Urmia; আজারবাইজানি ভাষায়: ارومیه گولو , ارومیه گولی; ফার্সি ভাষায়: دریاچه ارومیه) উত্তর-পশ্চিম ইরানের একটি অগভীর লবণ জল হ্রদ। এটি কাস্পিয়ান সাগরের পশ্চিমে অবস্থিত। এর দৈর্ঘ্য ১৪০ কিলোমিটার, গড় বিস্তার ৪৮ কিলোমিটার এবং এটি পর্বতবেষ্টিত একটি সমতলভূমিতে সমুদ্র সমতল থেকে ১,২০০ মিটার উচ্চতায় অবস্থিত। হ্রদটির চারপাশ অনেকগুলি পার্বত্য নদী এসে পড়েছে। কিন্তু হ্রদটি থেকে কোন জলধারা নির্গত হয়নি। এর ফলে হ্রদটি অত্যন্ত লবণাক্ত এবং এতে কিছু শামুক-ঝিনুক জাতীয় প্রাণী ছাড়া তেমন কোন জলজ জীবের বসতি নেই। হ্রদটি বহু বছর ধরে শুকিয়ে ছোট হয়ে আসছে এবং কাদাময় ভূমিতে পরিণত হচ্ছে। ইন্দো-ইরানীয় ভাষাপরিবার-এ উর্মিয়া শব্দের অর্থ ভারসাম্যহীন, তরঙ্গায়িত। মনে করা হয় এর থেকেই নামের উৎপত্তি। স্থানীয় ইরানি ভাষায় এর নাম দরিয়াচি য়ে উরুমিয়ে । ১৬০৪ সালে এখানে উর্মিয়ার যুদ্ধ সংঘটিত হয় ইরানের সাফাভিদ সাম্রাজ্যের প্রথম আব্বাস-এর সাথে উসমানীয় সাম্রাজ্য-এর প্রথম আহমেদ-এর । যুদ্ধে সাফাভিদ সাম্রাজ্য জয় পায়। ১৯৬৭ সাল থেকে এই হ্রদটি ইরান সরকারের বিশেষ রক্ষণাবেক্ষণের আওতাধীনে আছে। যেহেতু হ্রদের জলের কোনো নির্গমনপথ নেই, তাই এর জল প্রচণ্ড লবণাক্ত। বিখ্যাত লবণাক্ত হ্রদ মৃত সাগরের (ডেড সি) তুলনায় যা প্রায় এক-চতুর্থাংশ। শীতের শেষে এই লবণাক্ততার পরিমাণ ৮ শতাংশে নেমে আসলেও হেমন্তের শুরুতে তা বেড়ে দাঁড়ায় প্রায় ২৬ শতাংশ পর্যন্ত। হ্রদের লবণাক্ততার উৎস হিসেবে বিভিন্ন সোডিয়াম এবং সালফার লবণের সন্ধান পাওয়া গিয়েছে। লবণাক্ততার ফলে এই হ্রদের জীববৈচিত্র্য অন্যান্য হ্রদের তুলনায় কিছুটা ভিন্ন। লবণাক্ত পরিবেশে বেঁচে থাকার উপযোগী বিভিন্ন প্রজাতির প্রাণী এবং অণুজীব ব্যতীত অন্য কোনো জীবই এখানে টিকে থাকতে পারে না। শেলড্রে, ফ্ল্যামিঙ্গো এবং পেলিকানসহ বেশ কিছু প্রজাতির পাখি শীতকালে এই অঞ্চলে অতিথি পাখি হিসেবে পরিভ্রমণ করে। এই হ্রদে বেশ কিছু জাতীয় পার্ক রয়েছে যা ইরানের পরিবেশ অধিদফতর কর্তৃক সংরক্ষিত। "ইরান আমাদের অশ্রু দ্বারা বাঁচাই উর্মিয়া হ্রদ"।
আপেক্ষিক পারমাণবিক ভর

আপেক্ষিক পারমাণবিক ভর বা পারমাণবিক ওজন একটি মাত্রাবিহীন ভৌত রাশি। একটি প্রদত্ত নমুনাতে উপস্থিত পরমাণুসমূহের গড় ভরের সাথে পারমাণবিক ভর ধ্রুবকের অনুপাতকে আপেক্ষিক পারমাণবিক ভর হিসেবে গণ্য করা হয়। পারমাণবিক ভর ধ্রুবককে (প্রতীক: mu) কার্বন-১২ পরমাণুর ভরের +১/১২ দ্বারা সংজ্ঞায়িত করা হয়। দুইটি ভরের অনুপাত বলে আপেক্ষিক পারমাণবিক ভর শুধুই একটি সংখ্যা, এর কোনও একক নেই। (কোন্‌ উৎস থেকে নমুনা সংগ্রহ করা হয়েছে, তার উপর ভিত্তি করে সেই নমুনাতে মৌলটির সমস্থানিক বা আইসোটোপসমূহের অনুপাতে তারতম্য হতে পারে, ফলে এগুলির আপেক্ষিক পারমাণবিক ভরও ভিন্ন ভিন্ন হতে পারে। তাই আপেক্ষিক পারমাণবিক ভর কোনও ধ্রুব সংখ্যা নয়।) International Union of Pure and Applied Chemistry (১৯৮০)। "Atomic Weights of the Elements 1979"। Pure Appl. Chem.। 52 (10): 2349–84। ডিওআই:10.1351/pac198052102349। [স্থায়ীভাবে অকার্যকর সংযোগ] International Union of Pure and Applied Chemistry (1993). Quantities, Units and Symbols in Physical Chemistry, 2nd edition, Oxford: Blackwell Science. আইএসবিএন ০-৬৩২-০৩৫৮৩-৮. p. 41. Electronic version.
গ্যারি বিউসি

উইলিয়াম গ্যারি বিউসি (ইংরেজি: William Gary Busey; জন্ম: ২৯ জুন ১৯৪৪) হলেন একজন মার্কিন অভিনেতা। তিনি ১৫০-এর অধিক চলচ্চিত্রে অভিনয় করেছেন এবং দ্য বাডি হলি স্টোরি (১৯৭৮) চলচ্চিত্রে বাডি হলি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং ন্যাশনাল সোসাইটি অব ফিল্ম ক্রিটিকস পুরস্কার অর্জন করেন। বিউসি অভিনীত উল্লেখযোগ্য চলচ্চিত্রসমূহ হল লিথাল উইপন (১৯৮৭), প্রিডেটর টু (১৯৯০), পয়েন্ট ব্রেক (১৯৯১), আন্ডার সিজ (১৯৯২), দ্য ফার্ম (১৯৯৩), ক্যারিড অ্যাওয়ে (১৯৯৬), ব্ল্যাক শিপ (১৯৯৬), লস্ট হাইওয়ে (১৯৯৭), ফিয়ার অ্যান্ড লোদিং ইন লাস ভেগাস (১৯৯৮), দ্য জিঞ্জারডেড ম্যান (২০০৫), কুইগলি (২০০৩) এবং পিরানহা থ্রিডিডি (২০১২)। বিউসি কয়েকটি টেলিভিশন অনুষ্ঠানেও অতিথি ভূমিকায় অভিনয় করেছেন, সেগুলো হল গানস্মোক, ওয়াকার, টেক্সাস রেঞ্জার, ল অ্যান্ড অর্ডার, স্ক্রাবস, সুইটস, এবং এন্টোরেজ। বিউসি ১৯৪৪ সালের ২৯শে জুন টেক্সাস অঙ্গরাজ্যের গুজ ক্রিকে জন্মগ্রহণ করেন। তার পিতা ডেলমার লয়েড বিউসি একজন নির্মাণ নকশাকার এবং মাতা স্যাডি ভার্জিনিয়া (প্রদত্ত নাম: আর্নেট) একজন গৃহিণী। বিউসি যখন চতুর্থ শ্রেণিতে পড়েন, তখন তারা সপরিবারে গুজ ক্রিক থেকে টুলসায় চলে যান। সেখানে তিনি বেল জুনিয়র হাই স্কুল ও পরে নাথান হেল হাই স্কুল থেকে পড়াশোনা সমাপ্ত করেন। বিউসি কফিভিল কমিউনিটি কলেজে পড়াশোনা শেষ করে ফুটবলে বৃত্তি নিয়ে কানসাসের পিট্‌সবার্গ স্টেট বিশ্ববিদ্যালয়ে ভর্তি হন। বিশ্ববিদ্যালয়ে পড়াকালীন তিনি অভিনয়ের প্রতি আগ্রহী হয়ে ওঠেন। তিনি পরবর্তী কালে ওকলাহোমার স্টিলওয়াটারের ওকলাহোমা স্টেট বিশ্ববিদ্যালয়ে স্থানান্তরিত হন, কিন্তু স্নাতক সম্পন্ন করার পূর্বেই বিশ্ববিদ্যালয় ত্যাগ করেন। "Gary Busey"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ২৯ মার্চ ২০১৯।  "William Gary Busey : Texas Birth Index"। ফ্যামিলি সার্চ। সংগ্রহের তারিখ ৩০ মার্চ ২০১৯।  "Gary Busey Biography (1944-)"। ফিল্ম রেফারেন্স। সংগ্রহের তারিখ ২৯ মার্চ ২০১৯।  ইটন, ক্রিস্টি; ডিন, অ্যানা হোল্টন। "The road to fame"। টুলসা পিপল (ইংরেজি ভাষায়)। সংগ্রহের তারিখ ৩০ মার্চ ২০১৯। [স্থায়ীভাবে অকার্যকর সংযোগ] "Coffeyville Celebrities"। কফিভিল, কানসাস সিটি। সংগ্রহের তারিখ ৩০ মার্চ ২০১৯।  উইকিমিডিয়া কমন্সে গ্যারি বিউসি সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে গ্যারি বিউসি ইন্টারনেট মুভি ডেটাবেজে গ্যারি বিউসি  (ইংরেজি) রটেন টম্যাটোসে গ্যারি বিউসি (ইংরেজি)
তান্দো আল্লাহইয়ার জেলা

তান্দো আল্লাহইয়ার জেলা (সিন্ধি: ضلعو ٽنڊو الهيار) পাকিস্তানের সিন্ধু প্রদেশে অবস্থিত একটি জেলা। পৃথক জেলা হওয়ার আগ পর্যন্ত এটি হায়দ্রাবাদ জেলার একটি অংশ ছিল। ২০১০ সালের আদমশুমারীর হিসাব অনুযায়ী তান্দো আল্লাহইয়ার (শহুরে ও গ্রামীণ) জনসংখ্যার ছিল প্রায় ৫৭৫,০০০ জন এর মত। পরিসংখ্যান অনুযায়ী এখানকার জনসংখ্যার প্রায় ৮৫% আদিবাসী সিন্ধি ভাষাভাষাী এবং ১৫% জনসংখ্যা হচ্ছে উর্দু ভাষী। এছাড়াও ১৯৯৮ সালের আদমশুমারী অনুযায়ী তান্দো আল্লাহইয়ার তহসিলের মানুষের প্র্রধান ভাষা হিসেবে সিন্ধি (৮০%), উর্দু (১১%), পাঞ্জাবী (৪.৩%) এবং বেলুচি (২%) ব্যবহার করে থাকে। এছাড়াও অন্যান্য ভাষাগুলির মধ্যে রয়েছে, মেয়াতি, মারওয়ারি এবং সরাইকি ভাষা অন্তর্ভুক্ত রয়েছে। জেলাটি ৩টি তহসিল বিভক্ত, যার মধ্যে মোট ২০টি ইউনিয়ন পরিষদ রয়েছে: "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "District Government of Tando Allahyar"। ২০১৩-০৫-২১ তারিখে মূল থেকে আর্কাইভ করা। সংগ্রহের তারিখ ২০১৯-০৩-২৯।  1998 District census report of Hyderabad। Census publication। 59। Islamabad: Population Census Organization, Statistics Division, Government of Pakistan। ১৯৯৯।
আর্থার ওকনেল

আর্থার জোসেফ ওকনেল (ইংরেজি: Arthur Joseph O'Connell; ২৯ মার্চ ১৯০৮ - ১৮ মে ১৯৮১) ছিলেন একজন মার্কিন অভিনেতা। তিনি পিকনিক (১৯৫৫) ও অ্যানাটমি অব আ মার্ডার (১৯৫৯) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য নেকড সিটি, ম্যান ইন দ্য গ্রে ফ্লানেল সুইট, বাস স্টপ, দ্য গ্রেট রেস, পকেট ফুল অব মিরাকলস, ফ্যান্ট্যাস্টিক ভয়েজ, এবং পসাইডন অ্যাডভেঞ্জার। তার অভিনীত সর্বশেষ চলচ্চিত্র হল দ্য হাইডিং প্লেস (১৯৭৫), এতে তিনি দ্বিতীয় বিশ্বযুদ্ধে ইহুদিদের লুকিয়ে রাখেন এমন একজন ঘড়ি-নির্মাতা চরিত্রে অভিনয় করেন। ওকনেল ১৯৬২ সালে অ্যান হল ডানলপের (প্রদত্ত নাম: অ্যান বায়ার্ড হল; ১৯১৭-২০০০) সাথে বিবাহবন্ধনে আবদ্ধ হন। অ্যান হল ছিলেন তৃতীয় উইলিয়াম লেয়ার্ড ডানলপের (১৯০৯-১৯৬০) স্ত্রী। ১৯৭২ সালের ডিসেম্বর মাসে লস অ্যাঞ্জেলেসে ওকনেল ও অ্যান হলের বিবাহবিচ্ছেদ হয়। একাডেমি পুরস্কার মনোনীত: শ্রেষ্ঠ পার্শ্ব অভিনেতা - পিকনিক (১৯৫৫) মনোনীত: শ্রেষ্ঠ পার্শ্ব অভিনেতা - অ্যানাটমি অব আ মার্ডার (১৯৫৯) লরেল পুরস্কার বিজয়ী: শ্রেষ্ঠ পার্শ্ব অভিনেতা - অ্যানাটমি অব আ মার্ডার (১৯৫৯) "Arthur O'connell, 73, Nominated for Oscars for Supporting Roles"। দ্য নিউ ইয়র্ক টাইমস (ইংরেজি ভাষায়)। ১৯ মে ১৯৮১। সংগ্রহের তারিখ ২৯ মার্চ ২০১৯।  "The 28th Academy Awards | 1956"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৯ মার্চ ২০১৯।  "The 32nd Academy Awards | 1960"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৯ মার্চ ২০১৯।  উইকিমিডিয়া কমন্সে আর্থার ওকনেল সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে আর্থার ওকনেল (ইংরেজি) ইন্টারনেট মুভি ডেটাবেজে আর্থার ওকনেল  (ইংরেজি) রটেন টম্যাটোসে আর্থার ওকনেল (ইংরেজি) ফাইন্ড এ গ্রেইভে আর্থার ওকনেল  (ইংরেজি)
রুমানা মালিক মুনমুন

রুমানা মালিক মুনমুন একজন বাংলাদেশী মডেল, অভিনেত্রী, নৃত্যশিল্পী ও উপস্থাপক। ২০০৬ সালে তিনি লাক্স চ্যানেল আই সুপারস্টারের তৃতীয় রানার-আপ হন। ২০০৭ সাল থেকে মুনমুন টেলিভিশন রিয়ালিটি শো লাক্স চ্যানেল আই সুপারস্টার উপস্থাপনা করে থাকেন। রুমানা মালিক মুনমুন ১৪ মে জন্মগ্রহণ করেন। তিনি নর্থসাউথ বিশ্ববিদ্যালয়ে পড়াশোনা করেছেন। তিনি ঢাকায় বুলবুল ললিতকলা একাডেমি থেকে ক্লাসিক্যাল নৃত্য শিখেছিলেন। তিনি অভিনয় ক্যারিয়ার শুরু করার আগে বেশ কয়েকটি টেলিভিশন বিজ্ঞাপনে কাজ করেছেন। ২০০৭ সালে, তিনি দারুচিনি দ্বীপ চলচ্চিত্রে অভিনয় শুরু করেছিলেন। তিনি বাংলাভিশনের জনপ্রিয় টক শো 'আমার আমি' উপস্থাপনা করে থাকেন। স্পেলিং বি মাছরাঙ্গা টিভির কেমিস্ট্রি (২০১৫) এডক্সেল ইন্টারন্যাশনাল জিসিএসই অ্যান্ড এ লেভেল একজামিনেশন্স ইন ২০১৫ (২০১৬) চ্যানেল আইয়ের শুভ বিবাহ চ্যানেল আইয়ের লুক এট মি বাংলাদেশ টেলিভিশনে বিবিসি জানালা মজায় মজায় শেখা তিনি নর্থ সাউথ বিশ্ববিদ্যালয়ের শিক্ষক তৌফিক হাসানের সাথে ২০১৩ সালে বিবাহবন্ধনে আবদ্ধ হন। ইন্টারনেট মুভি ডেটাবেজে রুমানা মালিক মুনমুন  (ইংরেজি) Nusrat Jahan Pritom (৭ ফেব্রুয়ারি ২০১০)। "Munmun: Lighting up the small screen"। The Daily Star। সংগ্রহের তারিখ ২৮ মে ২০১৮।  Tahrima Ahmed Trishna। "In conversation with the Spelling Bee anchors"। The Daily Star। সংগ্রহের তারিখ ২৮ মে ২০১৮।  A Correspondent। "Shakib-Jaya's Chemistry on Maasranga"। The Daily Star। সংগ্রহের তারিখ ২৮ মে ২০১৮।  Muhammad Muhtasim Jawad (২৫ ফেব্রুয়ারি ২০১৬)। "Shakib-Jaya's Chemistry on Maasranga"। The Daily Star। সংগ্রহের তারিখ ২৮ মে ২০১৮।  "সংরক্ষণাগারভুক্ত অনুলিপি"। ২০১৯-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৩-২৯।
মান্নার উপসাগর

মান্নার উপসাগর (সিংহলি: මන්නාරම් බොක්ක,তামিল: மன்னார் வளைகுடா,ইংরেজি: Gulf of Mannar) ভারত মহাসাগরের একটি অংশ। এটি ভারত ও শ্রীলঙ্কার মধ্যখানে পূর্ব-পশ্চিমে প্রসারিত। এর প্রস্থ ১৬০ থেকে ২০০ কিলোমিটার। এই উপসাগরে ভারত থেকে তামব্রাপামি নদী এবং শ্রীলঙ্কা থেকে আরুভি আরু নদী এসে পড়েছে। সাক্রেটিস, জে.; কার্থিগারানি, আর. (২০০৮)। Environment impact assessment। এপিএইচ পাবলিশিং। পৃষ্ঠা ১০। আইএসবিএন 81-313-0407-8।  Gulf of Mannar ওয়েব্যাক মেশিনে আর্কাইভকৃত ১৬ মে ২০১১ তারিখে, গ্রেট সোভিয়েত বিশ্বকোষ (রুশ ভাষায়)
ফ্রেডরিক কুক

ফ্রেডরিক জেমস কুক (ইংরেজি: Frederick Cook; জন্ম: ৩১ জানুয়ারি, ১৮৭০ - মৃত্যু: ৩০ নভেম্বর, ১৯১৫) ডাচ ইস্ট ইন্ডিজের জাভায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছিলেন ফ্রেডরিক কুক। দলে তিনি মূলতঃ ডানহাতি ব্যাটসম্যান হিসেবে খেলতেন। ডানহাতি ব্যাটসম্যান ফ্রেডরিক কুক ইস্টার্ন প্রভিন্সের সদস্যরূপে অনিয়মিতভাবে বারো মৌসুমেরও অধিক সময় প্রথম-শ্রেণীর ক্রিকেটে অংশগ্রহণ করেছিলেন। ১৮৯৩-৯৪ মৌসুম থেকে ১৯০৪-০৫ মৌসুম পর্যন্ত তার খেলোয়াড়ী জীবন চলমান ছিল। নিজস্ব প্রথম প্রথম-শ্রেণীর ক্রিকেট খেলার প্রথম ইনিংসে ব্যক্তিগত সর্বোচ্চ ৫৯ ও দ্বিতীয় ইনিংসে ২৮ রান তুলেন। ঐ খেলায় তিনি দলের অধিনায়কেরও দায়িত্বে ছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সৌভাগ্য হয়েছিল ফ্রেডরিক কুকের। ১৩ ফেব্রুয়ারি, ১৮৯৬ তারিখে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৮৯৫-৯৬ মৌসুমে লর্ড হকের নেতৃত্বাধীন এমসিসি দল দক্ষিণ আফ্রিকা গমন করে। পোর্ট এলিজাবেথে সিরিজের প্রথম টেস্টে অংশগ্রহণ করেন তিনি। প্রথম ইনিংসে দক্ষিণ আফ্রিকা দল ৯৩ রানে গুটিয়ে যায়। নয় নম্বরে ব্যাটিংয়ে নেমে ৭ রান তুলেছিলেন। দ্বিতীয় ইনিংসে স্বাগতিক দলের অবস্থা আরও ভয়াবহ ছিল। দলের সর্বমোট ৩০ রানের মধ্যে তিনি ইংরেজ তারকা খেলোয়াড় জর্জ লোহম্যানের বলে শূন্য রানে বিদায় নেন। ঐ টেস্টে জর্জ লোহম্যান মাত্র ৭ রান খরচায় আট উইকেট পেয়েছিলেন। তন্মধ্যে, দ্বিতীয় ইনিংসে লোহম্যানের হ্যাট্রিকের প্রথম ডিসমিসালে পরিণত হন ও খেলা শেষ হয়ে যায়। প্রথম বিশ্বযুদ্ধ শুরু হলে বর্ডার রেজিম্যান্টে কমিশন্ডপ্রাপ্ত হন ও খুব দ্রুত ক্যাপ্টেন পদে উপনীত হন। গ্যালিপলি অভিযানে অংশ নেন। সেখানে তিনি রয়্যাল স্কটসের অধীনে ওয়ান/ফোর্থ ব্যাটিলিয়নে (কুইন্স এডিনবরা রাইফেলস) যুক্ত ছিলেন। ৩০ নভেম্বর, ১৯১৫ তারিখে যুদ্ধ চলাকালে সম্মুখ সমরে তুরস্কের গ্যালিপলির কেপ হেলেস এলাকায় ফ্রেডরিক কুকের জীবনাবসান ঘটে। প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন। player profile of Frederick Cook in south-africa.crictotal.com Retrieved 29 March, 2019 "Transvaal v Eastern Province 1893-94"। CricketArchive। সংগ্রহের তারিখ ২০ নভেম্বর ২০১৭।  "1st Test, England tour of South Africa at Port Elizabeth, Feb 13-14 1896"। Cricinfo। সংগ্রহের তারিখ ২০ নভেম্বর ২০১৭।  Nigel McCrery, Final Wicket: Test and First Class Cricketers Killed in the Great War, Pen & Sword Books, Barnsley, 2015. p. 170. Cricket and society in South Africa, 1910-1971, From union to icolation, Edited by Bruce Murray, Richard Parry and Jonty Winch, Palgrave Macmillan, ISBN 978-3-319-93607-9, 1969 মেজর বুথ ডোনাল্ড কার এক টেস্টের বিস্ময়কারী সামরিকবাহিনীতে অবস্থানকালীন নিহত ক্রিকেটারদের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা ইএসপিএনক্রিকইনফোতে ফ্রেডরিক কুক (ইংরেজি) ক্রিকেটআর্কাইভে ফ্রেডরিক কুক (সদস্যতা প্রয়োজনীয়) (ইংরেজি)